[{"text_idx": "#000000", "text": "La\u0308a\u0308nemaal No\u0303mmemaa ku\u0308las toimunud Ridala Offroad Metsik Laas pani so\u0303itjad proovile ko\u0303ige vahelduvamates oludes: porimu\u0308lgastest liivakarja\u0308a\u0308rini ja metsalo\u0303ikudest kraavila\u0308bimisteni."}, {"text_idx": "#000001", "text": "\u201eVo\u0303istlusala on va\u0308ga mitmekesine, igau\u0308hele midagi,\u201c ra\u0308a\u0308kis vo\u0303istluse peakorraldaja Vallo Aljas Ridala Maasturiklubist. \u201eTa\u0308navu tegime kunstlikke veetakistusi, et sooja ilmaga jahutada so\u0303idukeid ja va\u0308hendada tuleohtu. Vahetult enne rabaalale minekut la\u0308bisid ko\u0303ik so\u0303idukid veevanni ja sama rabast tulles, et va\u0308ljalaskekollektorile vo\u0303i summutile ja\u0308a\u0308nud turvas maha pesta.\u201c"}, {"text_idx": "#000002", "text": "ATV-klassi vo\u0303itja Hendrik Laur so\u0303nas, et rada meeldis. \u201eKivide, ka\u0308ndude ja puujuurte vahel tuli leida o\u0303ige tee, vo\u0303imalusi oli palju, ei olnud hanereas so\u0303itmine,\u201c ra\u0308a\u0308kis Laur."}, {"text_idx": "#000003", "text": "Veoautode klassi vo\u0303idumeeskonna Ku\u0308lakurnajad juht Aivo To\u0303nstro\u0308m to\u0303i va\u0308lja, et veoautode klassis oli oluline kitsaste puudevaheliste lo\u0303ikude kiire la\u0308bimine. \u201eMida kitsam auto, seda parem,\u201c so\u0303nas ta. \u201eU\u0308hel lo\u0303igul oli meil kindel oma rada. So\u0303itsime mo\u0308o\u0308da roopaid, samal ajal kui mitmed rivaalid u\u0308ritasid metsavahel ukerdada. Seal pa\u0308a\u0308sesime mitmest konkurendist mo\u0308o\u0308da.\u201c"}, {"text_idx": "#000004", "text": "ET2 vo\u0303itis meeskond Porgand koosseisus Tarvo Klaasima\u0308e / Ats Tsupsman. \u201eTuleb vaikselt peale hakata ja o\u0303ppida rada tundma, kus on ka\u0308nnud, kus su\u0308gavad augud. Kui rada selge, siis vaikselt tempot to\u0303sta. Lo\u0303pus oli edu nii suur, et ei olnudki vaja tempot to\u0303sta,\u201c ra\u0308a\u0308kis Klaasima\u0308e. \u201eRada oli ha\u0308sti tehniline, va\u0308ikese keskmise kiirusega, aga salakaval. Mo\u0303ni auk oli palju su\u0308gavam kui va\u0308ljast paistis.\u201c"}, {"text_idx": "#000013", "text": "Na\u0308dalavahetusel toimuval off-roadi Eesti meistri- ja karikavo\u0303istluste etapil \u201cRidala Offroad Metsik Laas\u201d ootab osalejaid ees vaheldusrikas rada."}, {"text_idx": "#000014", "text": "\u201cLeiduvad ka mo\u0303ned kiired lo\u0303igud, kuid u\u0308ldiselt on tegemist tehnilise rajaga,\u201d ra\u0308a\u0308kis vo\u0303istluse peakorraldaja Vallo Aljas. \u201cRada on va\u0308ga vaheldusrikas, tuleb so\u0303ita liivaseid to\u0303use, la\u0308bida turbalo\u0303ike ning veega ta\u0308idetud kraave. Sihile viib tark so\u0303it.\u201d"}, {"text_idx": "#000015", "text": "Aljas lisas, et La\u0308a\u0308nemaal No\u0303mmemaa ku\u0308las toimuval vo\u0303istlusel pealtvaatajad po\u0303lvini mudas sumamiseks valmistuma ei pea. \u201cMetsariietus on muidugi vajalik, kuid tossudest ta\u0308iesti piisab.\u201d"}, {"text_idx": "#000017", "text": "Laupa\u0308eval algusega kell 10.00 toimuvad esimesed vo\u0303istlusso\u0303idud ja pu\u0308hapa\u0308eval algusega kell 9.00 teised vo\u0303istlusso\u0303idud. Teise so\u0303idu start toimub esimese tulemuste po\u0303hjal po\u0308o\u0308ratud ja\u0308rjestuses. Lo\u0303pliku paremusja\u0308rjestuse paneb paika kahe so\u0303idu tulemuste summa."}]